Translate the text from Welsh to English.



 
Dan y broses hon, gofynnir i ddisgyblion a staff sydd wedi’u nodi’n gysylltiadau agos naill ai i hunanynysu fel arfer, neu wneud prawf llif unffordd ar ddechrau’r diwrnod ysgol a thrwy gydol y cyfnod hunanynysu.


Byddai’r rheini sy’n cael canlyniad negatif i’r prawf yn parhau i fynychu’r ysgol fel arfer, a byddai gofyn i’r rheini sy’n cael canlyniad positif hunanynysu a threfnu prawf i gadarnhau’r canlyniad.


Bydd ysgolion a cholegau yn cael cefnogaeth, offer a hyfforddiant i wneud hyn. Bydd pob aelod o staff sy’n gweithio mewn ysgolion arbennig yn cael cynnig profion wythnosol.


Dywedodd y Gweinidog Addysg Kirsty Williams:



> “Drwy gydol y pandemig hwn, mae wedi bod yn flaenoriaeth gennym i sicrhau bod dysgwyr yn cael cymaint o addysg â phosibl, a bod y sefyllfa’n amharu cyn lleied â phosibl ar yr addysg honno.
> 
> 
> “Bydd y cynlluniau rydym yn eu cyhoeddi heddiw yn chwarae rhan hollbwysig wrth gyflawni’r flaenoriaeth honno.
> 
> 
> “Rydym yn cydnabod nad yw wedi bod yn hawdd i ddisgyblion a staff sydd wedi gorfod hunanynysu o ganlyniad i gael eu nodi’n ‘gysylltiad agos’, ac rydym yn cydnabod bod hyn wedi cael effaith ar y dysgu wyneb yn wyneb.
> 
> 
> “Yn gynharach y mis hwn, cyhoeddwyd bod y cyfnod y mae’n rhaid i berson hunanynysu wedi gostwng o 14 diwrnod i 10 diwrnod.
> 
> 
> “Yn dilyn trafodaethau gydag Iechyd Cyhoeddus Cymru a’r Gell Cyngor Technegol Plant ac Ysgolion, mae’n bleser gennym gadarnhau y byddwn yn cyflwyno rhaglen profion cyfresol mewn ysgolion a lleoliadau addysg bellach yn y flwyddyn newydd.”


Mae profion llif unffordd yn gallu canfod antigen feirysol COVID\-19 ar sampl swab.


Dyfeisiadau llaw yw profion llif unffordd sy’n cael canlyniadau o fewn 20 i 30 munud, ac mae’n bosibl i bobl gynnal y profion hun arnyn nhw eu hunain.


Ychwanegodd y Gweinidog Iechyd a Gwasanaethau Cymdeithasol, Vaughan Gething:



> “Bydd y gwersi rydym wedi’u dysgu o ddefnyddio profion llif unffordd mewn cynlluniau peilot mewn sefydliadau addysg uwch ledled Cymru, ac ysgolion uwchradd ym Merthyr Tudful a Rhondda Cynon Taf yn helpu i lywio sut y gallwn gyflwyno profion llif unffordd yn llwyddiannus mewn ysgolion a lleoliadau addysg eraill yn y dyfodol.
> 
> 
> “Mae’n hanfodol bod pawb yn deall na all profi ynddo’i hun gael gwared ar y risgiau sy’n gysylltiedig â chael a throsglwyddo COVID\-19\.
> 
> 
> “Mae profion yn helpu i liniaru’r risgiau, ond mae angen gwneud hyn ochr yn ochr â mesurau atal heintiau eraill, gan gynnwys cadw pellter cymdeithasol a mesurau hylendid dwylo priodol.
> 
> 
> “Rydym yn ddiolchgar i bawb yn y sector sydd wedi gweithio’n galed i sicrhau bod y mesurau hyn yn eu lle.”


Mae Llywodraeth Cymru yn bwriadu cyflwyno’r rhaglen brofi i bob ysgol a lleoliad addysg bellach, gan gynnwys staff cynradd a gofal plant.


Fodd bynnag, er mwyn sicrhau bod model ar gael sy’n gweithio, ac sy’n ddiogel, caiff y rhaglen ei rhoi ar waith fesul cam yn ôl y lefel o risg, gan ddechrau gydag ysgolion uwchradd a lleoliadau addysg bellach.







Translation:


 
Under this process, pupils and staff identified as close contacts would be asked to either self\-isolate as normal or to take a lateral flow test at the start of the school day for the duration of the self\-isolation period.


Those who test negative would continue attending school as normal, those who test positive would be required to self\-isolate and book a confirmatory test.


Schools and colleges will be offered support, equipment and training.  All staff working in special schools will be offered weekly testing.


Education Minister Kirsty Williams said:



> “Throughout this pandemic our priority has been to deliver maximum learning with as minimal disruption as possible.
> 
> 
> “The plans we are announcing today will play an integral role in delivering on that priority.
> 
> 
> “We recognise that it has not been easy for pupils and staff who have been required to self\-isolate as a result of having been identified as a ‘close contact’ and we recognise the impact it has had on face\-to\-face teaching.
> 
> 
> “Earlier this month we announced the reduction in the period of time for which a person needs to self\-isolate from 14 days to 10 days.
> 
> 
> “Following discussions with Public Health Wales and the Children and Schools Technical Advisory Cell, we are pleased to confirm that we will introduce a serial testing programme in schools and further education settings in the new year.”


Lateral flow testing detects the presence of the Covid\-19 viral antigen from a swab sample.


LFTs are handheld devices which produce results within 20 to 30 minutes, with the potential to be self\-administered.


Minister for Health and Social Services Vaughan Gething added:



> “The lessons we have learnt from using LFTs in pilots in higher education institutions across Wales and secondary schools in Merthyr Tydfil and Rhondda Cynon Taf will help inform how we can successfully deliver lateral flow testing in schools and other education settings in the future.
> 
> 
> “It is vital everyone understands that testing alone cannot eradicate the risks associated with contracting and transmitting Covid\-19\. 
> 
> 
> “Testing helps to mitigate the risk but it needs to be taken alongside other infection prevention control measures, including appropriate social distancing and hand hygiene measures.
> 
> 
> “We are grateful to everyone in the sector who has worked hard to make sure these measures are in place.”


The Welsh Government intends to roll out testing to all schools and further education settings, including primary and childcare staff.


However, in order to ensure there is a model that works and is safe, the roll out will be phased on levels of risk starting with secondary schools and further education settings.